Goðafoss á strandstað . Myndin er af vef norsku siglingastofnunarinnar . Ákvörðun um hvað verður gert við Goðafoss sem strandaður er í Noregi verður tekin í fyrramálið . Þá verður björgunaráætlun lögð fyrir strandgæslu og sérfræðinga Eimskips . Ekkert verður hreyft við skipinu þar til norsk strandgæsla og yfirvöld gefa heimild til þess . " Það gæti verið á morgun og það gæti verið á hinn . Við vitum ekkert nákvæmlega hvað kemur út úr þessu , hvort við tæmum olíuna úr skipinu og tökum síðan gámana eða hvort við drögum skipið með gámunum . Það eru alls kyns möguleikar í stöðunni og við vitum í raun og veru ekkert um það fyrr en við fáum þessa skýrslu , " segir Ólafur William Hand , forstöðumanns kynningar - og markaðsmála hjá Eimskipum . " Dagurinn í dag hefur farið í það að skoða aðstæður á svæðinu og stilla saman strengi strandgæslunnar , okkar og okkar sérfræðinga erlendis . Veðurfarið er þannig að menn eru ekki að ana að neinu . Það er gott veður og spáir því áfram , " segir Ólafur William Hand , Hann segir kuldann vinna með mönnum því olían sé þykkari og þar af leiðandi sé ekki eins mikil hætta á mengun og fyrst var talið . Orsakir slyssins eru ekki kunnar og bíða sjóprófs segir Ólafur en ljóst sé að slysið hafi farið af leið . Skipstjórinn hefur verið í skýrslutökum í dag eins og venja sé þegar slys verða . " Við treystum áhöfnum okkar 100% og stöndum að baka skipstjóranum , " segir Ólafur . Frá því um hádegi hefur Hákon EA 148 , verið á reki um Stakksfjörðinn og rétt fyrir kl. 18 í kvöld bættist Vilhelm Þorsteinsson EA 11 við , en var þó rétt utan við Stakksfjörðinn og því má segja að hann hafi verið í Garðsjó . Annars má lesa þetta á Áhafnasíðu Hákons EA 148 , skrifað fyrir um 40 mínútum : Goðafoss á strandstað . Myndin er frá norsku strandgæslunni . Skipstjóri Goðafoss segir við norska útvarpið , að það sé ástæða fyrir því að skipið strandaði við Hvaler í Óslóarfirði í gærkvöldi . Hann vilji hins vegar ekki tjá sig um það að svo stöddu . Norska lögreglan mun yfirheyra skipstjórann síðar í dag . Skipstjórinn staðfesti við vef NRK að hann hefði verið í brúnni þegar skipið strandaði í gærkvöldi en vildi að öðru leyti lítið tjá sig um málið . Fjórtan manna áhöfn er um borð í Goðafossi og sakaði engan þegar skipið strandaði . Haft er eftir Elise Rusten , starfsmanni norsku siglingastofnunarinnar , að íslenski skipstjórinn þekki vel aðstæður á þessum slóðum enda sigli skipið hálfsmánaðarlega þessa leið . Undirbúningur er hafinn að því að dæla olíunni sem eftir er í Goðafossi úr skipinu . Eins og komið hefur fram hafa sérfræðingar náð að stöðva olíulekann úr skipinu sem strandaði nokkrar sjómílur út af Fredriksstad í Noregi . Kafarar eru þessa stundina að kanna skemmdir á skipinu en það situr fast á skeri um 100 - 200 metra frá landi . Ólafur William Hand , upplýsingafulltrúi Eimskips segir að fyrirtækið vinni að rannsókn málsins og björgun á slysstað í nánu samstarfi við norsk stjórnvöld , strandgæslu og yfirstjórn umhverfismála samkvæmt þeim upplýsingum sem tiltækar frá strandsstað . " Um 800 tonn af olíu eru um borð í Goðafossi . Tvær flotgirðingar hafa verið settar upp í kringum strandstaðinn og er sænska strandgæslan á leiðinni á staðinn með þriðju girðinguna til að hindra enn frekar dreifingu olíu , " segir ennfremur . Norska strandgæslan hefur yfirumsjón með aðgerðum sem snúa að verndun náttúrunnar á staðnum . Um 430 gámar eru um borð í Goðafossi og verið er að meta hvort og hvernær gámarnir verða fluttir frá borði . Olían úr Goðafossi hefur náð landi við Akeröya í Noregi . Björgunarstörf er í fullum gangi við að hreinsa olíuna sem lekið hefur úr skipinu frá því það strandaði í gærkvöldi . Öll áhersla er nú lögð á að koma í veg fyrir mengunarslys . Sænska strandgæslan leggur nú þeirri norsku lið við björgunarstarfið , en svæðið er friðaður þjóðgarður . Gat rifnaði á báða olíugeyma skipsins og hefur svartolía lekið úr því síðan . Hátt í 800 tonn voru af brennsluolíu um borð þegar skipiið strandaði , en ekki er vitað hversu mikið hefur lekið út . Tvöföld flotgirðing er nú umvherfis skipið til að hefta útgreiðslu olíunnar og er verið að setja þá þriðju til öryggis . Þá er olíu stöðugt dælt upp í þartilgerða báta , en ekki er ljóst hvort olía hefur náð til strandar . Ekkert amar að 14 manna íslenskri áhöfn skipsins , sem enn er um borð , en gott veður er á svæðinu og áhöfninni engin hætta búin . Hátt í 500 vörugámar eru í skipinu . Skipið , sem er 165 metra langt gámaskip og mælist 17 þúsund tonn að stærð , er í eigu Eimskips , en skráð í Seint Jhons . Um leið og olíulekinn hefur verið stöðavður , verður ráðist í að hífa alla gámana yfir á annað skip , og síðan verður öflugum drátatrbátum beitt við að ná skipinu á flot , en það er nú fast skorðað á skerjunum og hallast sjö gráður á bakborða . Ekki er enn vitað um orsakir strandsins , en sjópróf verða síðdegis eða á morgun . Hafnsögumaður var ný farinn frá borði þegar skipið strandaði . Yfir fjögurra kílómetra breiður olíuflekkur úr Goðafossi ógnar nú tilveru Ytre Hvaler þjóðgarðarins í Östfold skerjagarðinum . Um er að ræða eina sjávarþjóðgarð heimsins en þar er að finna einstakt sjávar - og stranddýralíf . Íbúar í nágrenni garðsins óttast hið versta . Einn þeirra segir í samtali við Verdens Gang að oft hafi litlu munað að mengunarslys hafi orðið í eða við þjóðgarðinn en nú sé slíkt að verða staðreynd . Norska strandgæslan sé hinsvegar komin með hreinsibúnað og dælur að garðinum og vonandi takist að verja hann . Kemur þetta saman við það sem Guðni Ölversson í Noregi segir um strandið á vefsíðu sinni í morgun : Ólafur William hjá Eimskip gerir afskaplega lítið úr afleiðingum strands Goðafoss . Staðreyndin er sú að olíflekkurinn nær orðið 2,5 sjómílur frá skipinu og það sem verra er að að svæðið þar sem Goðafoss strandaði er friðlýstur þjóðgarður . Reyndar er Hvaler eyjaklasinn eini hluti norsku strandarinnar sem er friðlýst . Sem betur fer eru vindátt og straumar hægstæðar aðstæðum og olíuna rekur á haf út núna . En það fer ekkert á milli